Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel ryhtyi vapauttamaan -
yli vuoden pidätettyinä olleita afrikkalaissiirtolaisia -
korkeimman oikeuden päätöksen seurauksena.
Republikaanien presidenttiehdokas Chris Christie vetosi kongressiin, -
jotta se hylkäisi presidentti Obaman ydinsopimuksen Iranin kanssa.
Jordanian kuningas Abdullah kiitteli -
Venäjän presidentin Putinin panos- tusta Lähi-idän kriisin ratkaisuun.
Israel ryhtyi vapauttamaan satoja afrikkalaissiirtolaisia, -
jotka ovat olleet pidätyskeskuksissa yli vuoden ajan.
Kahdessa päivässä vapautetaan noin 1 200 Holotin keskuksesta Negevissä.
Vapautuksen ehdot kieltävät siirtolaisilta -
asumisen ja työskentelyn Tel Avivin ja Eilatin kaupungeissa.
Molemmissa kaupungeissa on suuria siirtolaisyhteisöjä.
Ihmisoikeusryhmät kritisoivat kieltoa. Niiden mukaan -
monet Tel Avivissa asuneet siirtolaiset jäävät heitteille.
Meillä oli tänään onnea, mutta ei kovin todellista sellaista.
Ensin olimme jumissa Holotin keskuksessa 18-20 kuukautta.
Valtio kertoi meille aluksi, että pääsemme suojaan, -
jossa sitten päätettäisiin siitä, olemmeko pakolaisia vai emme.
1,5 vuoden päästä meille sanotaankin, että ”tässä kaikki, lähtekää täältä”.
Missä tekisin töitä? En tiedä. Tilanne on hyvin vaikea.
Israelin korkein oikeus teki 2 viikkoa sitten päätöksen -
laittomien turvapaikanhakijoiden pidätysaikojen lyhentämisestä -
20 kuukaudesta 12 kuukauteen.
Arvioiden mukaan 47 000 pääosin Sudanista ja Eritreasta saapunutta -
afrikkalaissiirtolaista asuu juutalaisvaltiossa.
Moni hakee turvapaikkaa. Israel on tunnustanut heistä pienen osan.
Useimmille afrikkalaisille ei ole myönnetty oleskelulupaa: -
heidät nähdään ennemminkin työn- kuin turvapaikanhakijoina.
Tuhannet afrikkalaiset ovat yrittäneet päästä Israeliin, -
mutta rajanylitykset on onnistuttu pitkälti estämään -
Egyptin-vastaista raja-aitaa vahvistamalla.
Myös talouskannustimia on annettu niille, jotka suostuvat lähtemään, -
ja tuhansia siitä kieltäytyneitä on pidätetty.
Tuhansille siirtolaisille on myönnetty väliaikaisviisumeita, -
ja he asuvat Israelin ja Tel Avivin köyhemmissä ja ahtaissa osissa.
Sitten USA:han, jossa Iranin ydinsopimus pysyy otsikoissa.
Republikaanien presidenttiehdokas Chris Christie vetosi kongressiin, -
jotta se hylkäisi presidentti Obaman ydinsopimuksen Iranin kanssa.
Christie tavoittelee USA:n v. 2016 vaalien republikaaniehdokkuutta.
Hän korosti Amerikan juutalaisille johtajille pitämässään puheessa, -
että presidentti Obama ei ole rehellinen -
väittäessään ydinsopimusta parhaaksi ratkaisuksi.
Jos tämä tapahtuisi romaanissa, emme ikinä uskoisi, -
että Amerikan presidentti tieten tahtoen -
suostuisi tällaiseen sopimukseen. Ja vielä pahempaa, -
että hän kehtaisi katsoa amerikkalaisia silmiin -
ja vakuuttaa sopimuksen voitokkuutta.
Presidentin on oltava rehellinen kansalle.
Se on parasta, mitä hän voi tehdä.
Sopimus ei ole parasta, mitä USA voi tehdä, -
ja siksi kongressin tulisi hylätä se.
Heinäkuussa solmitussa sopimuksessa asetetaan -
uusia rajoitteita Iranin ydinohjelmaan, -
ja vastineeksi Iranilta puretaan pakotteita.
USA:n kongressissa republikaanien enemmistö vastustaa sopimusta, -
ja kongressin odotetaan hylkäävän sen syyskuussa.
Presidentti Obama voi kuitenkin pelastaa sopimuksen, -
jos hän pystyy estämään -
odotetun vetonsa kumoamiseksi vaaditun 2/3:n enemmistön.
Nyt Syyriaan. Presidentti Assad sanoi -
olevansa avoin ajatukselle ISISin-vastaisesta liittoumasta, -
joskaan ei omien vihollistensa kanssa.
Hän epäili Venäjän suunnitelmaa ISISin-vastaisesta liittoumasta.
Venäjä, Assadin tärkeä kumppani, -
on ehdottanut ISISin-vastaisen liittouman muodostamista.
Siinä Syyria liittyisi Lähi-idän muihin valtioihin -
yhteisessä taistelussa ISISiä vastaan Irakissa ja Syyriassa.
Assad sanoi Hizbollahin al-Manar-kanavan haastattelussa, -
että Syyrian hallitus ei hylkää ajatusta liittoumasta, mutta on varauksellinen.
Mikä tahansa liittolaisuus tai muut toimet, -
jotka johtavat Syyrian verenvuodatuksen loppumiseen, -
ovat meille etusijalla. Toimimme sen hyväksi empimättä.
Meitä koskettaa käytännön lopputulos.
Ei ole loogisesti mahdollista, että valtiot, -
jotka ovat tukeneet terrorismia, -
olisivat niitä, jotka taistelevat terrorismia vastaan.
On pieni mahdollisuus siihen, -
että nämä valtiot katuvat tai tajuavat kulkeneensa harhaan.
Tai ne huolestuvat omien etujensa vuoksi siitä, -
että terrorismi suuntautuukin niitä itseään vastaan, -
ja niinpä ne päättävät ryhtyä terrorisminvastaiseen taisteluun.
Assadin kommentit myötäilivät Syyrian ulkoministerin -
aiemmin antamia lausuntoja siitä, että tällainen liittouma vaatisi "ihmettä".
Saudi-Arabia on sulkenut pois laskuista liittouman Assadin kanssa.
USA:n tavoin myös Saudi-Arabia toivoo Assadin syrjäyttämistä vallasta.
USA johtaa ISISin-vastaista liittoumaa Irakissa ja Syyriassa.
Venäjä pyysi USA:ta tekemään yhteis- työtä Assadin kanssa taisteluissa.
Venäjän, Iranin ja Iranin tukeman Hizbollahin tuki -
on ollut Assadille elintärkeää nelivuotisessa konfliktissa.
Ne ovat tarjonneet Assadille aseita ja muita tärkeitä hyödykkeitä.
Jordanian kuningas Abdullah on vierailulla Venäjällä. Hän kiitteli -
Venäjän presidentin Putinin panos- tusta Lähi-idän kriisin ratkaisuun -
tavatessaan Putinia Kremlissä. He osallistuivat sitä ennen -
kansainväliseen ilmailunäytökseen Moskovan lähistöllä.
Presidentti Putin kiitteli -
Venäjän ja Jordanian välisten suhteiden kehittymistä.
Oletan, että MAKS 2015 -näytös kiinnosti Teitä.
Näin erityisesti siksi, -
että Te, Teidän Majesteettinne, olette sotilaallisia miehiä.
Keskustelemme erittäin mielellämme -
myös kahdenvälisten suhteittemme kehittymisestä.
Kuten olen todennut jo vuosien ajan Syyrian tilanteen ratkaisun osalta, -
uskon, että Te ja maanne voitte toimia tärkeässä roolissa -
poliittisen ratkaisun löytämiseksi ja vakauden luomiseksi Syyriaan, -
maahan, joka on kärsinyt jo hyvin paljon.
Sitten Pariisiin. Ranskan presidentti Hollande korosti, -
että Lähi-idän keskeisten toimijoiden, myös Iranin ja Saudi-Arabian, -
tulisi osallistua Syyrian konfliktin ratkaisun hakemiseen.
Hän kehotti Turkkia palaamaan dialogiin kurdien kanssa, -
nyt kun se on tehostanut taistelua ISISiä vastaan.
Viimeinen ja luultavasti hyvinkin ratkaiseva ehto on se, -
että kaikkien tähän kuvioon liittyvien on oltava osa ratkaisua.
Tarkoitan sekä Persianlahden maita että Irania. Viittaan myös Turkkiin; -
sen on osallistuttava taisteluun ISISiä vastaan -
ja palattava lisäksi dialogiin kurdien kanssa.
Turkki aloitti tässä kuussa sotilastoimet -
Kurdistanin työväenpuolueen PKK:n kohteisiin -
Pohjois-Irakissa ja Kaakkois-Turkissa -
"synkronoidussa sodassa terrorismia vastaan".
Kriitikot sanovat Turkin iskujen olevan suppeita.
Presidentti Hollande toisti lisäksi, että Ranskan mielestä -
presidentti Assad ei voi olla osa Syyrian tulevaisuutta.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman